Kosmos (kino)

Kosmos on panoraamkino Tallinna kesklinnas aadressil Pärnu maantee 45. Kinohoone on arvatud ehitismälestiseks. Täna tegutseb samas hoones CINAMON Kosmos kino, pakkudes külastajatele kaasaegset kinoelamust mugavates saalides. Ajalugu Kino avati 10. märtsil 1964. Hoone arhitekt on Ilmar Laasi. Kosmose suurimas saalis oli 1015 istekohta. 1990. aastal vähendati suure saali kohtade arvu 739ni ja ehitati väike saal. 19. detsembril 2014 taasavati kino IMAX-formaadis ja kolme saaliga: suures 322 kohta, kahes väikeses kummaski 49. IMAX-formaadist loobuti 2020. aastal. Kinokett Cinamon lõpetas hoones äritegevuse 20. märtsil 2022. 8. märtsil 2025 avati kinohoones uus kultuurikeskus, mis sulges vähem kui kuu hiljem, 1. aprillil, 2025. 2026. aasta juunis avas kinokett Cinamon Kosmose taas, naastes oma endisesse tegevuskohta pärast nelja-aastast vaheaega. Nimi Kino järgi on nimetatud Kosmose trammi- ja bussipeatus. Kino järgi on pealkirja saanud ka Alar Pikkoraineni koomiks "Kosmosemutid". Kosmos on mainitud ka ansambli HU? muusikapalas "Kosmos". Vaata ka Coca Cola Plaza Sõprus (kino) Viited Välislingid Kosmos kultuurimälestiste riiklikus registris Ringvaade "Nõukogude Eesti nr.9", Kino Kosmos pidulik avamine Tallinnas, kino sisevaated, ekraanil Samoilenko, P. Makuhha, G. Abels., Tallinnfilm, 1964 Ajaloolised fotod Kosmose kinost Ajapaigas